
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 148 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

133. Σύσταση Διεύθυνσης Ποιότητας και Αποδοτικό- 

τητας και Αυτοτελούς Γραφείου Προσβασιμό- 
τητας Ατόμων με Αναπηρίες (ΑμεΑ) στη Γ ενική 
Γραμματεία Δημοσίων Έργων του Υπουργείου 
Περιβάλλοντος, Χωροταξίας και Δημοσίων Έρ¬ 
γων . 1 

134. Τροποποίηση του π.δ. 221/2002 «Οργανισμός 

διοικητικών υπηρεσιών Τεχνολογικού Εκπαιδευ¬ 
τικού Ιδρύματος Σερρών» (ΦΕΚ Α' 207/2002). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 133 
Σύσταση Διεύθυνσης Ποιότητας και Αποδοτικότητας και 
Αυτοτελούς Γ ραφείου Προσβασιμότητας Ατόμων με 
Αναπηρίες (ΑμεΑ) στη Γ ενική Γ ραμματεία Δημοσίων 
Έργων του Υπουργείου Περιβάλλοντος, Χωροταξίας 
και Δημοσίων Έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 6 και της παρ. 10 του άρθρου 
12 του ν. 3230/2004 «Καθιέρωση συστήματος διοίκησης 
με στόχους μέτρησης της αποδοτικότητας και άλλες 
διατάξεις» (ΦΕΚ Α' 44). 

β) Του άρθρου 20 του ν. 2503/1997 «Διοίκηση, οργά¬ 
νωση, στελέχωση της περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
Α' 107). 

γ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. ΔΙΔΚ/Φ.1/2/6139/2004 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρ¬ 
μοδιοτήτων των Υφυπουργών Εσωτερικών, Δημόσιας 
Διοίκησης και Αποκέντρωσης» (ΦΕΚ Β' 527). 

3. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και Υπουργού Οικονομίας και Οι- 

κονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β' 204) όμοια απόφαση. 

4. Το γεγονός ότι από τις διατάξεις του παρόντος 
προκαλείται επί του κρατικού προϋπολογισμού, δαπάνη 
ύψους 43.000 ΕΥΡΩ περίπου, κατά το οικονομικό έτος 
2006 και 14.000 ΕΥΡΩ περίπου, για κάθε επόμενο οικο¬ 
νομικό έτος, η οποία θα καλύπτεται από τις πιστώσεις 
που θα εγγράφονται κατ’ έτος προς τούτο στον προϋ¬ 
πολογισμό του Υ.ΠΕ.ΧΩ.Δ.Ε. (Ειδ. Φ. 31-120/ΚΑΕ ομάδων 
0200, 0800). 

5. Τις υπ’ αριθμ. 302/2005 και 124/2006 γνωμοδοτήσεις 
του Συμβουλίου της Επικράτειας, μετά από πρόταση 
του Υπουργού Περιβάλλοντος, Χωροταξίας και Δημο¬ 
σίων Έργων και των Υφυπουργών Εσωτερικών, Δημό¬ 
σιας Διοίκησης και Αποκέντρωσης και Οικονομίας και 
Οικονομικών, αποφασίζουμε: 

Άρθρο 1 

Σύσταση Διεύθυνσης Ποιότητας και Αποδοτικότητας 
στη Γενική Γραμματεία ΔημοσίωνΈργων. 

1. Στη Γ ενική Γ ραμματεία ΔημοσίωνΈργων του Υπουρ¬ 
γείου Περιβάλλοντος, Χωροταξίας και ΔημοσίωνΈργων 
συνιστάται Διεύθυνση Ποιότητας και Αποδοτικότητας, 
η οποία υπάγεται στη Γ ενική Διεύθυνση Διοίκησης και 
Προγράμματος, που προβλέπεται στην παρ. 3 του άρ¬ 
θρου 4 του π.δ. 340/1990 (ΦΕΚ 135 Α'). 

2. Η συνιστώμενη Διεύθυνση είναι αρμόδια για την 
μέτρηση της αποδοτικότητας και αποτελεσματικότητας, 
την εκτίμηση των αποτελεσμάτων και τη διατύπωση συ¬ 
γκεκριμένων προτάσεων για τη βελτίωση της λειτουργί¬ 
ας των υπηρεσιών και των φορέων που υπάγονται στη 
Γενική Γραμματεία ΔημοσίωνΈργων. 

3. Η Διεύθυνση Ποιότητας και Αποδοτικότητας της 
Γενικής Γραμματείας ΔημοσίωνΈργων συγκροτείται 
από τα ακόλουθα Τμήματα: 

α) Τμήμα Ερευνών και Μετρήσεων Αποδοτικότητας 

β) Τμήμα Τεκμηρίωσης και Καλύτερων Πρακτικών. 

4. Οι αρμοδιότητες των ανωτέρω Τμημάτων περιγρά- 
φονται ως εξής: 

α) Τμήμα Ερευνών και Μετρήσεων Αποδοτικότητας: 

αα) Η εφαρμογή συστημάτων και μεθόδων μέτρησης 
της αποδοτικότητας και αποτελεσματικότητας των 
υπηρεσιών της Γενικής Γραμματείας ΔημοσίωνΈργων 
ή φορέων που εποπτεύονται από αυτή, σε σύνεργα- 

σία με τη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης. 

ββ) Η σχεδίαση συστημάτων, μεθόδων μέτρησης και 
η διεξαγωγή ερευνών αποδοτικότητας των ανωτέρω 
υπηρεσιών. 

γγ) Ο προσδιορισμός, σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, δεικτών 
μέτρησης αποδοτικότητας, αποτελεσματικότητας. 

δδ) Η εφαρμογή πολιτικών για την συγκριτική επίδο¬ 
ση των υπηρεσιών της Γενικής Γραμματείας Δημοσίων 
Έργων και των φορέων που αυτή εποπτεύει, σε συνερ¬ 
γασία με τη Διεύθυνση Ποιότητας και Αποδοτικότητας 
του Υπουργείου Εσωτερικών, Δημόσιας Διοίκησης και 
Αποκέντρωσης. 

εε) Η εισήγηση, παρακολούθηση και αξιολόγηση μέ¬ 
τρων για τη διαρκή βελτίωση της αποδοτικότητας και 
αποτελεσματικότητας των υπηρεσιών και της ανταπό¬ 
κρισής τους στις ανάγκες των πολιτών. 

στστ) Η σύνταξη εκθέσεων αποτελεσμάτων για τις 
επί μέρους αξιολογήσεις, όπως και η σύνταξη ετήσιας 
έκθεσης απολογισμού της δράσης της υπηρεσίας, η 
οποία υποβάλλεται στον Γ ενικό Γ ραμματέα Δημοσίων 
Έργων και συγχρόνως διαβιβάζεται στη Διεύθυνση Ποιό¬ 
τητας και Αποδοτικότητας του Υπουργείου Εσωτερικών, 
Δημόσιας Διοίκησης και Αποκέντρωσης. 

ζζ) Η εισήγηση των αναγκαίων μέτρων για την κα¬ 
θιέρωση συστημάτων διοίκησης ολικής ποιότητας και 
διαδικασιών αυτοαξιολόγησης (κοινό πλαίσιο αξιολό¬ 
γησης, διαδικασίες πιστοποίησης βάσει του Διεθνούς 
Οργανισμού Πιστοποιήσεως -130). 

ηη) Η εισήγηση, σε συνεργασία με τη Διεύθυνση Ποι¬ 
ότητας και Αποδοτικότητας του Υπουργείου Εσωτερι¬ 
κών, Δημόσιας Διοίκησης και Αποκέντρωσης, για την 
προώθηση της απόφασης της παρ. 4 του άρθρου 5 του 
ν. 3230/2004, με την οποία απόφαση εξειδικεύονται 
περαιτέρω οι γενικοί και ορίζονται ειδικοί δείκτες μέ¬ 
τρησης της αποδοτικότητας και αποτελεσματικότητας 
των υπηρεσιών. 

β) Τμήμα Τεκμηρίωσης και Καλύτερων Πρακτικών 
αα) Η συλλογή στοιχείων και δεδομένων που αναφέρο- 
νται στην αποδοτικότητα, αποτελεσματικότητα και ποιό¬ 
τητα των υπηρεσιών της Γ ενικής Γ ραμματείας Δημοσίων 
Έργων και των φορέων που αυτή εποπτεύει. 

ββ) Η παρακολούθηση της εξέλιξης και η επεξεργασία 
των ανωτέρω στοιχείων καθώς και η προώθηση της ενη¬ 
μέρωσης των πολιτών με κάθε πρόσφορο μέσο. 

γγ) Η συνεργασία με άλλα κέντρα τεκμηρίωσης αποδο¬ 
τικότητας και αποτελεσματικότητας των υπηρεσιών. 

δδ) Η εισήγηση, παρακολούθηση και αξιολόγηση μέ¬ 
τρων για τη διαρκή βελτίωση της ποιότητας των πα- 
ρεχομένων προς τους πολίτες υπηρεσιών, όπως και 
της αποδοτικότητας και αποτελεσματικότητας των 
υπηρεσιών της Γενικής Γραμματείας Δημοσίων Έργων 
και των φορέων που αυτή εποπτεύει, καθώς και της 
ανταπόκρισης των υπηρεσιών αυτών στις ανάγκες των 
πολιτών. 

εε) Ο εντοπισμός των καλύτερων πρακτικών σε θέμα¬ 
τα αρμοδιότητας της Γενικής Γραμματείας Δημοσίων 
Έργων και η εισήγηση για την εφαρμογή τους από τις 
οικείες υπηρεσίες. 


στστ) Η συμμετοχή σε διαδικασίες βράβευσης, μετά 
από συνεργασία με τη Διεύθυνση Ποιότητας και Απο¬ 
δοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης. 

ζζ) Η εισήγηση στη Διεύθυνση Ποιότητας και Απο¬ 
δοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης, για τη βράβευση των 
υπηρεσιακών μονάδων ή φορέων που διακρίνονται για 
την αποδοτικότητα και αποτελεσματικότητά τους. 

ηη) Η οργάνωση και λειτουργία ολοκληρωμένου συ¬ 
στήματος διαχείρισης παραπόνων και υποδείξεων των 
υπηρεσιών και των πολιτών. 

θθ) Η συλλογή, καταγραφή, επεξεργασία, ανάλυση, 
αξιολόγηση και αξιοποίηση των ανωτέρω υποβαλλό¬ 
μενων παραπόνων και υποδείξεων. 

ιι) Η εισήγηση στις αρμόδιες υπηρεσίες ή φορείς, τους 
οποίους αφορούν τα παράπονα και οι υποδείξεις, για 
τη λήψη των αναγκαίων μέτρων. 

Άρθρο 2 

Σύσταση Αυτοτελούς Γ ραφείου Προσβασιμότητας 
Ατόμων με Αναπηρίες (ΑμεΑ) 
στη Γενική Γραμματεία ΔημοσίωνΈργων 

1. Στη Γ ενική Γ ραμματεία ΔημοσίωνΈργων του Υπουρ¬ 
γείου Περιβάλλοντος, Χωροταξίας και Δημοσίων Έρ¬ 
γων συνιστάται Αυτοτελές Γ ραφείο Προσβασιμότητας 
Ατόμων με Αναπηρίες (ΑμεΑ), το οποίο υπάγεται στη 
Διεύθυνση ΚτιριακώνΈργων, που προβλέπεται στο άρ¬ 
θρο 13 του π.δ. 69/1988 (ΦΕΚ 28 Α'). 

2. Το ως άνω Γραφείο έχει τις ακόλουθες αρμοδιό¬ 
τητες: 

αα) Την μέριμνα για την καταγραφή των υφιστάμενων 
προβλημάτων προσβασιμότητας και λοιπών διευκολύν¬ 
σεων για τα Ατομα με Αναπηρία (υπαλλήλους και εξυ¬ 
πηρετούμενους πολίτες) στους χώρους που αναπτύσ¬ 
σουν την δραστηριότητά τους οι υπηρεσίες της Γ ενικής 
Γραμματείας ΔημοσίωνΈργων. 

ββ) Τη μελέτη και εισήγηση για τη λήψη των ανα¬ 
γκαίων διοικητικών και νομοθετικών μέτρων εκτέλεσης 
έργων εξασφάλισης της προσβασιμότητας και λοιπών 
διευκολύνσεων των πιο πάνω ατόμων. 

γγ) Την προώθηση, κατεύθυνση και συντονισμό των 
ενεργειών, καθώς και την παρακολούθηση και τον έλεγ¬ 
χο των εκτελούμενων έργων, για την εφαρμογή των 
πιο πάνω μέτρων και την άμεση συμμόρφωση προς 
τις υφιστάμενες υποχρεώσεις που προβλέπονται από 
σχετικές διατάξεις. 

δδ) Την σύνταξη τεχνικών προδιαγραφών (όπως για 
τη διαμόρφωση κτιρίων και την προμήθεια εξοπλισμού), 
τεχνικών δελτίων έργου, αρχιτεκτονικών και λοιπών με¬ 
λετών, επιχειρησιακών προγραμμάτων δράσης και προ¬ 
ϋπολογισμού δαπάνης, για την εκτέλεση των αναγκαίων 
έργων προσβασιμότητας και λοιπών διευκολύνσεων των 
Ατόμων με Αναπηρίες, στους χώρους που αναπτύσσουν 
την δραστηριότητά τους υπηρεσίες της Γ ενικής Γ ραμ¬ 
ματείας ΔημοσίωνΈργων και των εποπτευόμενων από 
αυτή φορέων. 

εε) Την ανάπτυξη συνεργασίας με το Υπουργείο Εσω¬ 
τερικών, Δημόσιας Διοίκησης και Αποκέντρωσης, καθώς 
και με άλλους φορείς στην Ελλάδα και το εξωτερικό, 
με σκοπό την ανταλλαγή πληροφοριών, στοιχείων τε¬ 
χνογνωσίας και την αμοιβαία συνδρομή στα παραπάνω 
θέματα. 

Άρθρο 3 

Προϊστάμενοι Οργανικών Μονάδων. 

1. Στη Διεύθυνση Ποιότητας και Αποδοτικότητας της 
Γενικής Γραμματείας Δημοσίων'Εργων και στα Τμήματα 
αυτής προίστανται υπάλληλοι ΠΕ όλων των κλάδων. 

2. Στο Γραφείο Προσβασιμότητας Ατόμων με Ανα¬ 
πηρίες προίσταται υπάλληλος του κλάδου ΠΕ Αρχιτε¬ 
κτόνων Μηχανικών. 

Άρθρο 4 

Καταργούμενες διατάξεις. 

Από την έναρξη της ισχύος του παρόντος διατάγμα¬ 
τος καταργούνταί: 

α) Το εδάφιο πέμπτο της περιπτώσεως β' της πα¬ 
ραγράφου 3 του άρθρου 2 του π.δ. 184/1991 «Σύστα¬ 
ση οργανικών μονάδων και Κλάδου Επιθεωρητών στη 
Γενική Γραμματεία Δημοσίων'Εργων του Υ.ΠΕ.ΧΩ.Δ.Ε.» 
(ΦΕΚ 72 Α') 

β) Η υπ’ αριθμ. Δ0/0/1/43/Φ.1094/8.5.2001 απόφαση του 
Υπουργού Περιβάλλοντος, Χωροταξίας και Δημοσίων 
Έργων «Σύσταση Γ ραφείου Επικοινωνίας και Πληροφό¬ 
ρησης Πολιτών (ΓΕΠΠΟ) στη Διεύθυνση Οργάνωσης και 
Απλούστευσης Διαδικασιών της Γ ενικής Γ ραμματείας 
Δημοσίων'Εργων του Υπουργείου Περιβάλλοντος, Χω¬ 
ροταξίας και Δημοσίων'Εργων» (ΦΕΚ Β' 524). 

Αρθρο 5 
Έναρξη ισχύος. 

Η ισχύς του Προεδρικού Διατάγματος αυτού αρχίζει 
από τη δημοσίευσή του στην Εφημερίδα της Κυβερ- 
νήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 4 Ιουλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 134 
Τροποποίηση του π.δ. 221/2002 «Οργανισμός διοικητικών 

υπηρεσιών Τεχνολογικού Εκπαιδευτικού Ιδρύματος 

Σερρών» (ΦΕΚ Α' 207/2002). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν.2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
Α' 107). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 


γ) Της παρ.10 του άρθρου 12 του ν. 3230/2004 «Καθι¬ 
έρωση συστήματος διοίκησης με στόχους, μέτρηση της 
αποδοτικότητας και άλλες διατάξεις» (ΦΕΚ Α' 44). 

δ) Της υπ’ αριθμ. 122450/Ε5/29.10.2004 αποφάσεως 
του Υπουργού Εθνικής Παιδείας και Θρησκευμάτων 
«Κατανομή θέσεων διοικητικού προσωπικού (Δ.Π.) και 
Ειδικού Τεχνικού Προσωπικού (Ε.Τ.Π.) στα Τ.Ε.Ι. Αθήνας, 
Θεσσαλονίκης, Πειραιά, Πάτρας, Λάρισας, Κρήτης, Κα¬ 
βάλας, Δυτ. Μακεδονίας, Χαλκίδας, Σερρών, Μεσολογ¬ 
γίου, Καλαμάτας, Λαμίας, Ηπείρου, Ιονίων Νήσων και 
στην Ανωτάτη Σχολή Παιδαγωγικής και Τεχνολογικής 
Εκπαίδευσης (Α.Σ.ΠΑΙ.Τ.Ε.)» (ΦΕΚ Β' 1641). 

2. Την υπ’αριθμ. ΔΙΔΚ/Φ.1/2/6139/23.3.2004 κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (ΦΕΚ Β' 527). 

3. Την υπ’αριθμ. 37930 /ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432). 

4. Την υπ’αριθμ. 37876/ΣΤ5/26.4.2004 κοινή απόφαση 
του Πρωθυπουργού και της Υπουργού Εθνικής Παιδεί¬ 
ας και Θρησκευμάτων «Καθορισμός αρμοδιοτήτων των 
Υφυπουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ Β' 608). 

5. Το υπ’ αριθμ. 1293/5.8.2004 έγγραφο του Συμβουλίου 
ΤΕΙ Σερρών, συνοδευόμενο από το υπ’ αριθμ. 19/22.7.2004 
πρακτικό του Συμβουλίου του ΤΕΙ. 

6. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

7. Τη υπ’ αριθμ. 116/9.5.2006 Γνωμοδότηση του Συμ¬ 
βουλίου της Επικράτειας με πρόταση των Υφυπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Αρθρο 1 

Συμπλήρωση των αρμοδιοτήτων του Τμήματος 
Μελετών - Κατασκευών 

Στο άρθρο 4 περ. β' του π.δ. 221/2002 προστίθεται 
το ακόλουθο εδάφιο: 

«Τη λήψη των αναγκαίων μέτρων και την ανάληψη 
δράσεων για την εξασφάλιση της ακώλυτης πρόσβασης, 
διακίνησης και εν γένει εξυπηρέτησης των Ατόμων με 
Αναπηρίες (ΑμεΑ), στους χώρους όπου στεγάζονται και 
λειτουργούν οι Υπηρεσίες του Τ.Ε.Ι. Σερρών». 

Αρθρο 2 

Σύσταση - Κατάργηση Κλάδων 

1. Στην παράγραφο 3 του άρθρου 13 του π.δ. 221/2002 
προστίθεται περίπτωση γ' ως εξής: 

«γ. ΔΈ. Προσωπικού Ηλεκτρονικών Υπολογιστών». 

2. Οι κλάδοι ΤΕ Τεχνολογίας Τροφίμων και ΤΕ Γραφι- 
κών Τεχνών, οι οποίοι προβλέπονται στην παρ. 2 περ. στ' 
και ζ' του άρθρου 13 του π.δ. 221/2002, καταργούνταί. 

Άρθρο 3 

Ανακατανομή θέσεων προσωπικού 

Ανακατανέμονται κενές θέσεις προσωπικού του Τ.Ε.Ι. 
Σερρών, ως εξής: 

Εννέα (9) συνολικά κενές θέσεις των κλάδων: 

α) ΤΕ Τεχνολογίας Τροφίμων, τρεις (3) θέσεις, 

β) ΤΕ Γραφικών Τεχνών, τρεις (3) θέσεις, 
γ) ΠΕ Μηχανικών, μία (1) θέση, 
δ) ΠΕ Μεταφραστών - Διερμηνέων, δύο (2) θέσεις, 
που προβλέπονται στο άρθρο 14 του π.δ. 221/2002 
μεταφέρονται και προστίθενται σε υφιστάμενους κλά¬ 
δους ως εξής: 

α) τρεις (3) θέσεις στον κλάδο ΠΕ Διοικητικός - Οι¬ 
κονομικός, 

β) μία (1) θέση στον κλάδο ΠΕ Βιβλιοθηκονομίας, 
γ) τρεις (3) θέσεις στον κλάδο ΔΕ Διοικητικών Γραμ- 
ματέων και 

δ) δύο (2) θέσεις στον κλάδο ΔΕ Προσωπικού Η/Υ. 

Αρθρο 4 

Διάκριση θέσεων 

1. Το άρθρο 14 του π.δ. 221/2002 αντικαθίσταται ως 
εξής: 

«Άρθρο 14 
Διάκριση θέσεων 

1. Οι θέσεις των μονίμων υπαλλήλων του Τεχνολογικού 
Εκπαιδευτικού Ιδρύματος (Τ.Ε.Ι.) Σερρών ορίζονται κατά 
κατηγορίες και κλάδους, ως εξής: 

Α. Κατηγορία Πανεπιστημιακής Εκπαίδευσης (ΠΕ) 
α) Κλάδος ΠΕ Διοικητικός-Οικονομικός, θέσεις δεκα¬ 
εννέα (19) 

β) Κλάδος ΠΕ Μηχανικών, θέσεις δύο (2) 
γ) Κλάδος ΠΕ Πληροφορικής, θέσεις τέσσερις (4) 
δ) Κλάδος ΠΕ Μεταφραστών-Διερμηνέων, θέση μία 
( 1 ) 

ε) Κλάδος ΠΕ Βιβλιοθηκονομίας, θέσεις δύο (2) 
στ) Κλάδος ΠΕ Ιατρών, θέση μία (1) 

Β. Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικός-Λογιστικός, θέσεις δεκα¬ 
επτά (17) 

β) Κλάδος ΤΕ Μηχανικών, θέσεις πέντε (5), 
γ) Κλάδος ΤΕ Νοσηλευτικής, θέση μία (1) 
δ) Κλάδος ΤΕ Πληροφορικής, θέσεις τρεις (3) 
ε) Κλάδος ΤΕ Βιβλιοθηκονόμων, θέσεις τρεις (3) 
στ) Κλάδος ΤΕ Ανθοκομίας, θέση μία (1) 
ζ) Κλάδος ΤΕ Κοινωνικής Εργασίας, θέση μία (1) 


Γ. Κατηγορία Δευτεροβάθμιας Εκπαίδευσης (ΔΕ) 
α) Κλάδος ΔΕ Διοικητικών Γραμματέων, θέσεις δε¬ 
καεννέα (19) 

β) Κλάδος ΔΕ Προσωπικού Η/Υ, θέσεις δύο (2) 
γ) Κλάδος ΔΕ Τεχνικός (διαφόρων ειδικοτήτων), θέ¬ 
σεις επτά (7), εκ των οποίων η μία προσωρινή (άρθρο 
27 ν.2190/1994, ΦΕΚ 28, Α). 

Δ. Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Βοηθητικού Προσωπικού, θέσεις δύο 
( 2 ) 

β) Κλάδος ΥΕ Προσωπικού Καθαριότητας, θέσεις επτά 

(7) 

γ) Κλάδος ΥΕ Φυλάκων-Νυκτοφυλάκων, θέση μία (1). 
2. Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ'- Α' και οι θέσεις της κατη¬ 
γορίας ΥΕ στους βαθμούς Ε'-Β'. 

2. Οι θέσεις των κλάδων της κατηγορίας Υποχρεωτι¬ 
κής Εκπαίδευσης, μετά την καθ’ οιονδήποτε νόμιμο λόγο 
αποχώρηση των υπηρετούντων υπαλλήλων, μετατρέ- 
πονται σε θέσεις ιδιωτικού δικαίου αορίστου χρόνου, 
αντίστοιχης ειδικότητας.» 

Αρθρο 5 
Έναρξη ισχύος 

Η ισχύς του παρόντος π.δ/τος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 2006 

